JohanHeinsen/ENO huggingface dataset:
Lolland-Falsters Stifts-Tidende, 1828-05-16
Kjøbenhavns Børs-Cours, den 13de Mai. Hamborg 2 M. - , a vista 217. – Spec. 220. Specier solgtes til 13 Mk. 3 1/4 s. - Bank-Disconto 5 Procent. - Norske Speciessedler pr. 100 Specier 156 a 156 1/2 Rbd. Sedler. Svenske Sedler pr. Rigsdaler Rigsgjæld 52 Rbs. Tegn. - 4 Procents kongelige Obligationer (uden Renter) 82 1/2 a 83 Rbd. Sedler. Dito Dito 75 1/2 a 76 i Banco. - Nationalbank-Obligationer (af Laanet 4de Februar 1820) 101 1/2 a 102 Rbd. r. S. Dito Dito 112 a 112 1/2 Rbd. Sedl. 4 Proc. uopsigelige Rigsbank=Obligationer, Renter pr. 6te Januar, 98 a 98 1/2 Rbd. r. S. - 6 Proc. norsk Laan ved Hambro & Søn 104 1/2 a 105 i Banco. 4 Proc. Dito ny 97 1/2 a 98 i Banco. - Asiatiske Actier - Rbd. Sedler. - 3 Proc. ny danske Obligationer 57 1/2 a 58 L. Sterling. (1 L. Sterling beregnet til 14 Bancomark.)
Lolland-Falsters Stifts-Tidende, 1828-05-16
Bekjendtgjørelser. Maanedskrivtet Nordlyset. faaes fra April Maaneds Begyndelse ikke meere fra Addressecontoiret, men hos Undertegnede, hvilket bekjendtgjøres for Subskribenterne. Giegengack.
Lolland-Falsters Stifts-Tidende, 1828-05-16
Jndkaldelser.
Lolland-Falsters Stifts-Tidende, 1828-05-16
Ved Proclama af Dags Dato, der bliver læst inden vedkommende Over- og Underret, ere Alle og Enhver, som maatte have Noget at fordre i Boet efter afdøde Madame Petersen i Guldborg Færgegaard paa Falster, og ligeledes forhen afdøde Mand, forhenværende Forpagter Jørgen Petersen ibid, indkaldte med 12 Ugers Varsel til, at anmelde og beviisliggjøre deres Krav i Boet for Underskrevne, der af samtlige myndige Arvinger i dette Bo er befuldmægtiget til, at modtage og betale enhver lovmæssig Fordring i dette Tilfælde. Ligeledes ere Boets Debitorer indkaldte til, inden fornævnte Tids Forløb, at betale deres Skyld til Underskrevne; hvilket herved endvidere bekjendtgjøres. Vilhelmsdahl pr. Gaabensee paa Falster, den 5te Mai Petersen.
Lolland-Falsters Stifts-Tidende, 1828-05-16
Enhver, som maatte have Noget at fordre i afgangne Skipper Jørgen Løjes Stervboe, indkaldes herved, med tolv Ugers Varsel, at anmelde og beviisliggjøre deres Fordringer for mig, som Skifteforvalter. Nykjøbing paa Falster, den 10de Mai 1828. Møller.
Lolland-Falsters Stifts-Tidende, 1828-05-16
Ved Tallotteriets 1161de Trækning i Altona udkom: No. 89. 71. 80. 51. 27.
Lolland-Falsters Stifts-Tidende, 1828-05-20
Lollands og Falsters Stifts Kongelig alene privilegerede. Addressecontoirs Efterretninger. da SoTogtyvende Aargang. Nummer 41. udgives tvende Gange ugentlig fra C. C. Schultzes Enkes Bogtrykkerie, Forsendes, i Følge Kongelig allernaadigst Tilladelse, med Brevposten, Adskilligt. Bayrernes Medlidenhed med de ulykkelige Græker vedbliver at vise sig fra en glimrende Side, og ingen Stat i Tydskland kan i den Henseende maale sig med samme. De Summer, som fra Begyndelsen af fra Bayern vare indkomne til Committeen, beløb sig ved forrige Aars Udgang til 106,537 Floriner. J denne betydelige Sum var beregnet 1,000 Gylden, som Grækercommitteen i München havde modtaget fra en ædelmodig Grækerven, der underskrev sig Grev Ludvig af Wittelsbach, som man antager at være selve Kongen.
Lolland-Falsters Stifts-Tidende, 1828-05-20
Den franske Regjering lader opkjøbe Trainheste i Tydskland.
Lolland-Falsters Stifts-Tidende, 1828-05-20
Siden den 12te April maa ingen udenlandsk Hvede mere indføres til Marseille.
Lolland-Falsters Stifts-Tidende, 1828-05-20
For nogen Tid siden saaes i Gaden Gravilliers i Paris 36 Stykfade forfalsket Viin, som skulde passere for Burgunder, at blive styrtet i Rendestenen.
Lolland-Falsters Stifts-Tidende, 1828-05-20
det korte Tidsrum fra 1ste til 14de Februar ere 400 forviste Spanier udvandrede fra Mexico, deels til Nordamerica og deels til St. Thomas og Frankrig. J det engelske Parlement er ligefrem sagt: at Ministrene i Buenos=Ayres holde selv Capere imod Brasilien, og at dette er Aarsagen til Krigens Vedvarelse.
Lolland-Falsters Stifts-Tidende, 1828-05-20
J England tales om, at Prindsesse-Tronarvingen ventes forlovet med Prinds Georg af Cumberland. J denne Tid er Admiral Nelsons Enke død i London, i en Alder af 79 Aar. Hun var en Vestindianerinde og ægtede Nelson 1787.
Lolland-Falsters Stifts-Tidende, 1828-05-20
Arbeidet paa Veien under Themsen er atter i fuld Gang. Tirsdagen den 20 Mai 1828.
Lolland-Falsters Stifts-Tidende, 1828-05-20
Den chinesiske Regjering har forbudt Tobaksindførselen, og tilkjendegivet den americanske Gesandt: "at det Ukrud hvoraf man betjener sig til at ryge, ikke meere tilstedes Jndførsel i det himmelske Rige."
Lolland-Falsters Stifts-Tidende, 1828-05-20
Chineserne have atter vundet en Seier over de mahomedanske Rebeller, hvilke leed et Tab af 4050,000 Mand.
Lolland-Falsters Stifts-Tidende, 1828-05-20
Lord Cochrane skildres af Verdensomseileren Kotzebue, som en Mand af et yderst tilbagestødende Udvortes, i sin Underholdning meget kort, med Øinene stedse fæstede paa Jorden og hældende Kroppen for over. Han er over 50 Aar gammel, lang og smekker af Vext, alvorlig af Udseende, med udmærkede Træk og har rødt Haar. Hans tykke Øienbryne skjule kun sjeldent de under dem fremlynende, livfulde Øine. Hans Gemalinde er en fuldkommen Modsætning af ham. Hun er ung, smuk, i Underholdning levende og høist indtagende; derhos er hun sin Mand saa hengiven, at hun selv i den største Fare ikke forlader ham. Hun har været med i alle hans Søslag medens han stod i sydamericansk Tjeneste.
Lolland-Falsters Stifts-Tidende, 1828-05-20
En preussisk Lieutenant v. Lobethal, som har skudt en brusseler Handelsbetjent i Luxemborg, var dømt til Døden; men Kongen af Nederlandene har formildet Dommen til Fæstningsarrest paa Livstid.
Lolland-Falsters Stifts-Tidende, 1828-05-20
Siden den 22de April opholder Oberst Gustavson sig i Værtshuset Sauget i Leipzig, hvor han, i Stedet for at reise til Helgoland, nu synes at slaae sig til Rolighed. Den nyfødte sachsiske Prinds, som blev døbt den 21de f. M., fik 14 Navne.
Lolland-Falsters Stifts-Tidende, 1828-05-20
Den beckscherske Fallit i Hamborg, som foranledigede endeel norske Huses Fald, beløb sig til 225,000 Mk. Banco.
Lolland-Falsters Stifts-Tidende, 1828-05-20
Harpespillerinde og Concertmesterinde Madame LonghiMoser lader sig i denne Tid høre i Hamborg.
Lolland-Falsters Stifts-Tidende, 1828-05-20
Jndenlandsk. Hans Majestæt Kongen har under 8de April d. A. allernaadigst resolveret, at det Mandskab, der er udskrevet til og den 1ste October d. A. tiltræder Tjenesten ved det kongelige Stutteri paa Frederiksborg, saa og det, der til samme Tid afgaaer fra bemeldte Stutteries Tjeneste, skal, saavelsom de Mandskaber, der for Fremtiden udskrives til denne Tjeneste og derefter igjen afgaae fra denne, udbetales de anordningsmæssige Marschpenge, som lignes paa det Offentlige.
Lolland-Falsters Stifts-Tidende, 1828-05-20
J Anledning af indkommen Forespørgsel, har Cancelliet, efter derom at have brevvexlet med det kongelige Rentekammer, den 15de April sidstleden tilkjendegivet Vedkommende, at der med Forfølgningen af Sager, der angaae Jndgreb i Kongens Jagtret, fremdeles bør forholdes ligesom hidtil har været brugeligt, saaledes, at nemlig Forhørene optages ved Politiretten; men Domssagerne behandles i den ordinaire Processes Former, hvilken Fremgangsmaade er overeensstemmende med hvad der i Placat af 6te Juni 1788 er foreskrevet om de egentlige Skovforbrydelsers Paatale.
Lolland-Falsters Stifts-Tidende, 1828-05-20
Den 9de dennes er Hosprædikant og residerende Capellan ved Frue Kirke i Kjøbenhavn, Dr. theol. J.P. Mynster, Ridder af Dannebroge og Dannebrogsmand, Medlem af Directionen for Universitetet og de lærde Skoler, beskikket til kongelig Confessionarius samt Hof- og Slotspræst, og anden residerende Capellan ved Bremerholms Kirke og Menighed i Kjøbenhavn, B. Münter, til tillige at være Hosprædikant.
Lolland-Falsters Stifts-Tidende, 1828-05-20
Hans Majestæt Kongen agter allernaadigst i Begyndelsen af næste Maaned (den 5te Juni, paa det kongelige Dampskib Kiel, at foretage en Reise til Jydland, for at mønstre de der værende Tropper. Ankomsten til Aarhuus er bestemt til den 6te Juni, fra hvilken Dag af Hans Majestæt Kongen Selv overtager Commanden over samtlige i og omkring Aarhuus cantonnerende Tropper. Under Allerhøistsamme skal Hans kongelige Høihed Generallieutenant Prinds Frederik Ferdinand commandere, ligesom Hans kongelige Høihed fører Overcommanden over de 5 Cavalleriregimenter, som inddeeles i 2de Brigader. Det kongelige Dampskib vil, forinden Hans Majestæt betjener sig af samme til Sin Reise, blive forsynet med en ny Dampkjedle, som til denne Hensigt er bleven forskrevet fra England.
Lolland-Falsters Stifts-Tidende, 1828-05-20
En sjelden Høitidelighed fandt nylig Sted i Garnisons Kirke i Kjøbenhavn. Noi, en Søn af RoathaiDavunna, Cabuseer i Byen Ussu, ved Fortet Christiansborg, paa Kysten af Guinea, blev optaget i det christelige Samfund. Da Hans Majestæt Kongen for et Aar siden erfoer, at denne Yngling var ankommen til Kjøbenhavn, befalede Allerhøistsamme, at han, som da var aldeles uvidende, skulde optages i de militaire Caserneskoler, hvor der tillige iøvrigt aldeles sørgedes for ham. Jndbyrdes Underviisning viste sin sædvanlige Virkning; i 10 Maaneder havde han lært at læse i Bog, at skrive baade med danske og latinske Bogstaver, at regne de 4 Specier, og faaet Begyndelsesgrundene til den geographiske Underviisning. Han oprykkedes da i den høiere Classe. Fra det Øieblik, at han kunde læse, gik Religionsunderviisningen naturligviis frem med forøget Held. Det bemærkes, at i Følge allerhøieste befaling, var det aldeles overladt til Noi selv, om han vilde blive Christen eller ikke; men alt som Bekjendtskabet med vor guddommelige Lære steeg, forøgedes ogsaa Lysten til, at modtage den hellige Daab. Han deeltog i Confirmationsforberedelsen (med Paaskeconfirmandeerne) hos Hr. Professor Brorson, som derefter den 14de Mai foretog hans høitidelige Daab, i hvilken han fik Navnet Frederik, efter sin kongelige Velgjører. Hans Majestæt Kongen (repræsenteret ved Hr. Kammerjunker og Divisionssadjutant v. Abrahamson) behagede Selv at være Daabsvidne. Hans Majestæts Overhofmarskal, Kjøbenhavns Commandant, Kjøbenhavns Overpræsident, Biskoppen, Garnisonens Provst, Garnisonsskoledirectionens Medlemmer, Missionscollegiets Medlemmer, Kirkens Værger og Ynglingens Lærere, samt flere Hædersmænd, vare de øvrige Vidner ved denne høitidelige Act, der foregik i Nærværelse af Deres kongelige Høiheder Kronprindsessen og Prindsesse Wilhelmine, samt et desforuden overordentligt stort Antal Tilhørere. Frederik Davunna havde den Lykke Dagen derpaa, at stædes til Audients for Hans Majestæt Kongen og af Allerhøistsamme at modtage et udmærket Guldrepeteeruhr. Om to Maaneder afgaaer den unge Mand til sit Hjem, besiælet af de bedste Forsætter til, med Alt hvad der staaer i hans Magt, at virke til Oplysningens Fremme blandt sine Landsmænd.
Lolland-Falsters Stifts-Tidende, 1828-05-20
En for kort Tid siden i Kjøbenhavn indtruffen Ulykkesbegivenhed fortjener ved sit ualmindelig heldige Udfald offentlig Meddelelse. J Stormnatten den 22de f. M. styrtede en ved den kongelige Livgarde til Fods staaende Gardist, som man mener i Søvngjænger-Tilstand, ud af et Vindue i 3die Etage af Fodgardens Caserne paa Hjørnet af Gothersgade og Nørrevold, og faldt med Hovedet imod Steenbroen. Uagtet Høiden, og Voldsomheden af dette Fald, hvorved endog Hjerneskallen flaktes, er den Forulykkede, der er en Holstener af Fødsel, og ikke over 25 Aar gammel, nu, ved kyndig Behandling, restitueret saavidt, at han er ved fuld Samling, ikke føler Smerte, og kan siges at være uden Fare.
Lolland-Falsters Stifts-Tidende, 1828-05-20
J Tirsdags fandt afdøde Professor Lorentzens Begravelse Sted paa Garnisons Kirkegaard. Et talrigt Liigfølge, i hvilket man bemærkede Academiets høie Præses, Hans kongelige Høihed Prinds Christian Frederik, og Academiets Professorer og Medlemmer, havde indfundet sig, og Liget blev baaret af Academiets Elever.
Lolland-Falsters Stifts-Tidende, 1828-05-20
J Kirken blev afsjungen en over den afdøde Kunstner forfattet særdeles smuk Gravsang, hvorefter Hr. Professor og Ridder Brorson i en Tale tolkede den Hedengangnes Værd og Fortjenester. Efter at det sidste Vers af Gravsangen dernæst var afsjunget, blev Liget baaret ud paa Kirkegaarden, hvor det af Eleverne blev nedsænket i Graven. - Efter den af Liget, ved den unge Kunstner Hr. Gianelli, tagne Maske, vil Lorentzens Buste nu blive modelleret.
Lolland-Falsters Stifts-Tidende, 1828-05-20
Den 15de dennes afseilede fra Kjøbenhavns Rhed Orlogsbriggen St. Thomas, bestemt til Vestindien, under Commando af Capitainlieutenant M. C. Klaumann, Ridder af Dannebroge og Dannebrogsmand, og Cadet-Corvetten Najaden, commanderet af Capitainlieutenant J. C. Grove; efter Bestemmelsen følge de sammen til Udgangen af Canalen.
Lolland-Falsters Stifts-Tidende, 1828-05-20
Den 14de d. M. solgtes ved Auction paa Kjøbenhavns Børs 112 Actier i det østersøiske Compagni. Paa 110 Stykker var indskudt 20 Proc. eller 80 Rbd. rede Sølv pr. Actie, og paa 2 Dito 30 Proc. eller 120 Rbd. hver. De Første solgtes for 10 til 11 Rbd. r. S. Stykket og de Sidste for 53 Rbd. r. S. hver, Alt foruden 6 Proc. Auctionsomkostninger. Følge Conditionerne, skal Kjøberen erlægge det manglende Tilskud af 30 Proc. eller 120 Rbd. r. S. pr. Actie paa dem, hvorpaa ikkun 20 Proc. ere erlagte, og af 20 Proc. eller 80 Rbd. r. S. paa de 2de, hvorpaa 30 Proc. ere indskudte, saaledes, at der paa hver Actie vorder gjort det fulde Jndskud af 50 Proc. eller 200 Rbd. r. S. - Kjøberne vare Grossererne Duntzfeldt, Rønnekamp og Fiedler. Tidsskrivtet Svanen er nu ophørt, og Abonnenterne indbudne til, at tegne sig for et af de fra Forlæggerens Officin udkommende tvende andre Tidsskrivter; Hertha eller Kjøbenhavnsposten.
Lolland-Falsters Stifts-Tidende, 1828-05-20
Hr. Kammerjunker Rawert, Handelstidendens Medudgiver, tiltræder i disse Dage en Reise til Udlandet, hvorfra han formodentlig ikke vender tilbage førend til Efteraaret.
Lolland-Falsters Stifts-Tidende, 1828-05-20
Blandt de af det kongelige Landhuusholdningsselskab udsatte Præmier for 1828, er dets 1ste Guldmedaille udlovet for den bedste Afhandling om de Følger, som hidtil have viist sig af Naturaltiendens Forvandling til faste Afgivter i Korn og Kornværdi, og Angivelse af Midler, der mulig endnu kunne tjene til, at gjøre Tiendebestemmelserne sikkrere og meere afpassede til de forskjellige Forhold, som kunne indtræde, saavelsom mindre bekostelige.
Lolland-Falsters Stifts-Tidende, 1828-05-20
J Dagen findes følgende indsendte Spørgsmaal: "Er der intet Haab om, nogensinde at see opført paa vor Skueplads. Balders Død? Hvad er Aarsagen i, at dette herlige Stykke saa aldeles er henlagt, Skulde maaskee Sydens vandige Producter have faaet en saa mægtig Overhaand, at dette skjønne nordiske Stykke ei stemmer med Tidens Paafugle-Følelser. Vi mangle ei til udførelsen hverken Balder, Nanna eller Hother."Hr. Pastor og Ridder Bastholm i Slagelse modtager nu atter Gaver i Penge til de ulykkelige græske Enker og Faderløse. Hr. L. Petersen af Aalborg har i samme Stifts Addresseavis bekjendtgjort, at den dramatiske Vært, Hr. Lars Christoffersen, som indfandt sig i hans Skjænkestue den 30te April om Aftenen, ikke alene blev bister over, at Huset ei var forsynet med Champagner, men, efter at denne Lækkerdrik var bleven hentet, blev Christoffersen, da Petersen troede, at Champagner kunde drikkes af ordinaire Viinglas, med hvilke denne opvartede Gjæsterne, saa gal, at den hele Glas=Service, tilligemed de paa Bordet staaende Lysestager, maatte lege Himmelspræt. Petersen takker Gud for, at han slap saa vel – det vil sige uden Hug! Dog forsikkrer han, at Christoffersen viste en saadan Færdighed i, at anvende gemene og pobelagtige Skjældsord, at han, naar fordres, kan træde i Skrankerne med en af Gammelstrands meest veltalende Damer.
Lolland-Falsters Stifts-Tidende, 1828-05-20
En Johanne Marie Bang i Leerbech, som nylig er død i en Alder af 28 Aar, havde i 10 Aar været berøvet Mæle, Sands og Samling, og martret af rædsomme Piinsler.
Lolland-Falsters Stifts-Tidende, 1828-05-20
Mariboe, den 20de Mai. J Sagen, Kjøbmand Fallentin Hertz, contra Lotto-Collecteur Giegengack, betræffende den paa en i Jndstævntes Collection til det kjøbenhavnske Tallotteries 1260de Trækning den 30te Mai 1826 med Spilletallene 17, 61, 78 tagen, men ikke i vedkommende Lottolister indført, Seddel vundne Terne, er i Gaar inden denne Byes ordinaire Ret saaledes kjendt for Ret: "Jndstævnte Classe og Tallotteri-Collecteur Valentin Giegengack bør til Citanten Kjøbmand Fallentin Hertz betale 5,705 Rbd. Sedler, med Renter 4 Procent fra Klagens Datum til Forligelsescommissionen, den 21de Juni 1826, indtil Betaling skeer, samt denne Processes Omkostninninger med 30 Rbd. Sølv. At efterkommes inden 15 Dage efter denne Doms lovlige Forkyndelse, under Adfærd efter Loven."
Lolland-Falsters Stifts-Tidende, 1828-05-20
Den 5te dennes afbrændte Peder Pedersen Balles Huus i Fuglse. Bemeldte Peder Pedersen og sammes Hustru Anne Sophie Jørgensdatter ere, som mistænkte for, at have anstiftet Branden, satte under Justitiens Tiltale.
Lolland-Falsters Stifts-Tidende, 1828-05-20
Kjøbenhavns Torvepriser, den 16de Mai. Hvede 5 Rbd. 2 Mk. a 5 Rbd. 5 Mk.; Rug 3 Rbd. 2 Mk. a 3 Rbd. 5 Mk.; Byg 2 Rbd. 1 Mk. a 2 Rbd. 2 Mk.; Havre 1 Rbd. 5 Mk. a 2 Rbd. 8 s.; Ærter 4 Rbd. a 4 Rbd. 3 Mk. Tønden. Ro get Flesk 2 Rbd. 2 Mk. a 2 Rbd. 3 Mk.; grønsaltet Flesk 1 Rbd. 5 Mk. a 2 Rbd. 8 s. Lispundet. Smør 1 Mk. 10 a 1 Mk. 14 s. Pundet. Æg 1 Mk. 2 s. a 1 Mk. 4 s. Snesen. Sjællandsk Smør 56 a 64 Rbd. Tønden.
Lolland-Falsters Stifts-Tidende, 1828-05-20
Kjøbenhavns Børs-Cours, den 13de Mai. Hamborg 2 M. - , a vista 217. – Spec. 220. Specier solgtes til 13 Mk. 3 1/4 s. - Bank-Disconto 5 Procent. - Norske Speciessedler pr. 100 Specier 156 a 156 1/2 Rbd. Sedler. Svenske Sedler pr. Rigsdaler Rigsgjæld 52 Rbs. Tegn. - 4 Procents kongelige Obligationer (uden Renter) 82 1/2 a 83 Rbd. Sedler. Dito Dito 75 1/2 a 76 i Banco. - Nationalbank-Obligationer (af Laanet 4de Februar 1820) 101 1/2 a 102 Rbd. r. S. Dito Dito 112 a 112 1/2 Rbd. Sedl. 4 Proc. uopsigelige Rigsbank-Obligationer, Renter pr. 6te Januar, 98 a 98 1/2 Rbd. r. S. - 6 Proc. norsk Laan ved Hambro & Søn 104 1/2 a 105 i Banco. 4 Proc. Dito ny 97 1/2 a 98 i Banco. - Asiatiske Actier - Rbd. Sedler. - 3 Proc. ny danske Obligationer 57 1/2 a 58 L. Sterling. (1 L. Sterling beregnet til 14 Bancomark.)
Lolland-Falsters Stifts-Tidende, 1828-05-20
Anecdote. Marschal v. Villars var i sin Alderdom drikfældig. Som overste Feltherre i den italienske Krig, 1734, fremtraadte han saa beskjænket for Kongen af Sardinien, at han faldt næsgruus om. Dog tabte han ingenlunde sin Aandsnærværelse derover, men sagde ganske koldsindig til Monarken: "Deres Majestæt seer, hvor ganske naturligt jeg kaster mig for Deres Fødder."
Lolland-Falsters Stifts-Tidende, 1828-05-20
Bekjendtgjørelser. Tvende honnette Enker ønske sig, helst strax, i en af de roligste Gader i Mariboe en Huusleilighed, bestaaende af 2 Værelser, med Have og andre smaae Beqvemmeligheder. Den, der har en saadan Leilighed at bortleie, vilde behage, paa dette Blads Contoir at aflægge en Billet, med Udskrivt H., indeholdende Efterretning om Stedet og Leien.
Lolland-Falsters Stifts-Tidende, 1828-05-20
Jndkaldelser.
Lolland-Falsters Stifts-Tidende, 1828-05-20
Enhver, som maatte have Noget at fordre i afgangne Skipper Jørgen Løjes Stervboe, indkaldes herved, med tolv Ugers Varsel, at anmelde og beviisliggjøre deres Fordringer for mig, som Skifteforvalter. Nykjøbing paa Falster, den 10de Mai 1828. Møller.
Lolland-Falsters Stifts-Tidende, 1828-05-20
Creditorerne i Stervboet efter den her i Byen ved Døden afgangne Politibetjent Niels Schou indkaldes herved, i Følge Placaten 26de October 1792, med tolv Ugers Varsel til for os at anmelde og beviisliggjøre deres Fordringer. Nakskovs Skifteret, den 19de Mai 1828. Pontoppidan. Schwensen.
Lolland-Falsters Stifts-Tidende, 1828-05-20
Ved Proclama af Dags Dato, som læses inden vedkommende Retter, ere Creditorerne i Stervboet efter Kjøbmand Niels Staahl Reimer her i Byen indkaldte med tolv Ugers Varsel til for os at anmelde og beviisliggjøre deres Fordringer. Hvilket herved endvidere bekjendtgjøres. Nakskovs Skifteret, den 19de Mai 1828. Pontoppidan. Schwensen.
Lolland-Falsters Stifts-Tidende, 1828-05-20
Auctioner. Den Arvefæster Mathias Christiansens Stervboe tilhørende Udflyttergaard her ved Byen, af Hartkorn 8 Tdr. 1/4 Alb., med et Areal af 68 Tdr. Land, bliver tilligemed den i Jorderne nedlagte Vinter= og Vaarsæd stillet til 3de offentlige Auctioner, som afholdes Tirsdagen den 27de dennes og 3die Juni, samt Onsdagen den 11te Juni førstkommende, Kl. 9 Formiddag, de tvende første paa Raadstuen her i Byen og den sidste paa Udflyttergaarden, hvor samme Dag bortsælges Gaardens Besætning og Jnventarium af Qvæg, Sviin, Faar, Heste og Avlsredskaber, samt Løsøre af alle Slags; hvilket herved bekjendtgjøres til Lysthavendes Efterretning. Rodbye, den 19de Mai 1828. S. Jbsen.
Lolland-Falsters Stifts-Tidende, 1828-05-20
Tilkjøbs.
Lolland-Falsters Stifts-Tidende, 1828-05-20
En i Mariboe Byes Østergade beliggende Gaard, hvori før har været drevet Kjøbmandshandel, er underhaanden at faae tilkjøbs paa billige Vilkaar. Den bestaaer af 10 Fag til Gaden og 3 Fag Sidehuus til Gaarden, hvori er 6 Værelser og 2 Kjøkkener, samt ovenpaa en Sal. Tillige er der 13 Fag Baghuus, som er indrettet til Lade, Tærskelo, en Stald for 4 Heste og 4 Køer, Hakkelselv og Karlekammer. Til Gaarden hører en stor Hauge med mange Frugttræer, Eiendomsjord paa Mariboe Skov og kongelige Leiejorder i Byens Marker. Addressecontoiret anviser.
Lolland-Falsters Stifts-Tidende, 1828-05-20
Tjeneste ledig. Hvor en velvoxen, confirmeret Dreng strax kan blive antaget til Oplærelse i Reebslager=Professionen, anvises fra Addressecontoiret.
Lolland-Falsters Stifts-Tidende, 1828-05-20
Ved Tallotteriets 1294 Trækning i Kjøbenhavn udkom: No. 65. 32. 9. 44. 24.
Lolland-Falsters Stifts-Tidende, 1828-05-23
Lollands og Falsters Stifts Kongelig alene privilegerede. Addressecontoirs Efterretninger. sandt Togtyvende Aargang. Nummer 42. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1828-05-23
Under 3die Mai er en af Hans Majestæt Keiser Nicolaus til de russiske Hære udstædt Dagsbefaling bleven offentliggjort. J samme udlod Keiseren sig med, at Krigens Tilendebringelse med Persien endnu ikke havde sat et Maal for de russiske Hæres glimrende Daad, da der venter dem en ikke mindre hellig Kamp, til Forsvar for deres Ære og de med russisk Blod kjøbte Rettigheder. Hans Majestæt sagde derfor blandt Andet: "Vi marschere, for at gjøre en Ende paa Urolighederne og Myrderiet i de til Vort Rige grændsende Egne, og at gjenoprette den krænkede Fred paa fast Grundlag." Endelig foreholder han Krigerne, at de, i det de række deres Troesbrødre Venskabshaanden, vel bør betvinge dem, som ikke ville underkaste sig, men dog skaane de Svage og dem, som træffes ubevæbnede. Høistsamme anbefaler ogsaa Fiendernes Eiendomme til skaansom Behandling, mindende Krigerne om Frelserens hellige Lære, derhos tilføiende: "Hvo der ved Sagtmodighed og Menneskelighed har vundet de bittreste Fiender, hvo der har forsvaret Enker og Forældreløse, skal være mit Hjerte ligesaa dyrebar, som den Tappreste i Fægtningen."